Source: http://www.tmsport.ro/volei/csm-lugoj-revine-pe-locul-6-dupa-succesul-cu-penicilina-iasi-agroland-si-baietii-de-la-universitatea-au-suferit-infrangeri/
Timestamp: 2018-08-16 20:40:49+00:00

Document:
CSM Lugoj revine pe locul 6 după succesul cu Penicilina Iași. Agroland și băieții de la Universitatea au suferit înfrângeri | TmSport.ro
Acasă Volei CSM Lugoj revine pe locul 6 după succesul cu Penicilina Iași. Agroland...
CSM Lugoj revine pe locul 6 după succesul cu Penicilina Iași. Agroland și băieții de la Universitatea au suferit înfrângeri
CSM Lugoj s-a impus cu 3-1 pe teren propriu cu Penicilina Iași și ține steagul sus pentru voleiul din Timiș în acest sfârșit de săptămână. UVT Agroland Timișoara a pierdut în schimb cu 3-0 cu puternica CSM București, iar băieții de la Universitatea se întorc învinși cu 3-0 de pe terenul lui Dinamo.
La Lugoj a fost din nou un meci care a ținut spectatorii cu sufletul la gură. A fost un succes cu 25-19, 25-22, 21-25 și 25-22, după momente bune de joc ale ieșencelor, cărora nu le-a lipsit mult să ducă meciul în prelungiri. Totuși, lugojencele au jucat bine finalul de set patru și au obținut 3 puncte care le readuc pe locul 6, cu 15 puncte, după ce Dinamo a fost învinsă la Cluj.
UVT Agroland Timișoara a cedat acasă cu 3-0, după un final interesant cu CSM București. Elevele lui Bogdan Paul au început prost, dar au dus ultimul set chiar în prelungiri. Pe seturi, a fost 25-12, 25-20 și 28-26 pentru ”tigroaice”. Agroland rămâne cu 29 de puncte, la fel ca Știința Bacău. Cele două echipe împart locurile 4 și 5.
Voleibaliștii de la Universitatea au cedat cu 3-0 la București, cu Dinamo. A fost un meci fără istoric pentru echipa lui Sorin Schiesz, învinsă la scorul de 25-14, 25-17 și 25-15. Bănățenii rămân cu 3 puncte după un singur succes în Divizia A1.
Articolul precedentSCM Poli a pierdut cu CSM București după un meci dominat categoric de elevii timișoreanului Vlad Caba
Articolul următorVictorie MARE pentru BC SCM Timișoara! ”Leii” i-au eliminat pe sibieni din Cupa României după un meci cu trei reprize de prelungiri

References: CSM 

CSM 

CSM 
 CSM 
 CSM 
 CSM